บินลาเดน ถึงบ้านใหม่เขาเขียว
เมื่อเวลา 07.00 น. วันที่ 15 ม.ค. ผู้สื่อข่าวรายงานว่า เจ้าหน้าที่สวนสัตว์เปิดเขาเขียว จ.ชลบุรี ได้เตรียมพื้นที่รองรับการเดินทางมาอาศัยอยู่บ้านหลังใหม่ของ บินลาเดน ยีราฟเพศผู้ ความสูง 5.2 เมตร ภายในสวนสัตว์เปิดเขาเขียว โดยมีเจ้าหน้าที่ และสัตวแพทย์จากสวนสัตว์ดุสิต ร่วมเดินทางมากับ บินลาเดน ที่ต้องบรรจุในกล่องขนาดใหญ่บรรทุกมาตามเส้นทางหลวงพิเศษหมายเลข 7 (มอเตอร์เวย์) ตั้งแต่ช่วงเวลา 03.00 น. ใช้เวลาเดินทางเกือบ 4 ชั่วโมง ภายใต้การอำนวยความสะดวกจากเจ้าหน้าที่ตำรวจทางหลวง มอเตอร์เวย์ นำขบวนเดินทางถึงสวนสัตว์เปิดเขาเขียวอย่างราบรื่น ทั้งนี้ ปัญหาที่คาดคะเนไว้ คือความสูงของยีราฟ จึงได้กำหนดเส้นทางที่มีสิ่งกีดขวางน้อยที่สุด สะดวกที่สุด และเร็วที่สุด โดย บินลาเดน ได้เข้าที่พักอย่างสมบูรณ์ และต้องใช้เวลาปรับตัวให้เข้ากับสภาพแวดล้อมใหม่สักระยะหนึ่ง คาดว่าสามารถเปิดให้นักท่องเที่ยวเข้าชมได้ก่อนเทศกาลตรุษจีนนี้ ทั้งนี้ จะมีการแถลงข่าวอย่างเป็นทางการอีกครั้งหนึ่ง,สำหรับยีราฟ บินลาเดน เป็นสัตว์ชนิดสุดท้าย ที่ย้ายบ้านจากเขาดิน ไปยังสวนสัตว์ต่างๆทั่วประเทศ บินลาเดน เป็นยีราฟเพศผู้ มีอายุ 18 ปี มีความสูงประมาณ 5.2 เมตร ลูกผสมระหว่างสายพันธุ์มาไซ (G. camelopardalis) และสายพันธ์ลาย ร่างแห (G. reticulata) แตกต่างจากสายพันธุ์ยีราฟที่มีอยู่ในสวนสัตว์เปิดเขาเขียว ซึ่งเป็นสายพันธุ์ G. reticulata (ยีราฟลายร่างแห) จึงจำเป็นต้องแยกพื้นที่อยู่ต่างกัน อย่างไรก็ตาม บินลาเดนมีเพื่อนอีกหนึ่งตัวชื่อ ตาหวาน ยีราฟเพศเมียจากเขาดิน ซึ่งกำลังจะตามมาอยู่ด้วย ในเร็วๆนี้.
ยีราฟ บินลาเดน เป็นสัตว์ชนิดสุดท้าย ที่ย้ายบ้านจากเขาดิน ไปยังสวนสัตว์ต่างๆทั่วประเทศ บินลาเดน เป็นยีราฟเพศผู้ มีอายุ 18 ปี มีความสูงประมาณ 5.2 เมตร
บินลาเดน,ยีราฟ,สวนสัตว์เปิดเขาเขียว,สวนสัตว์ดุสิต,ยีราฟเพศผู้